Over 200 km/t var for meget for politipatruljer, som opgav at forfølge en stjålet bil på motorvejen syd for Aalborg tirsdag eftermiddag. To eller tre personer i bilen gav fingeren til en motorcykelbetjent. Politiet var tilkaldt til mistænkelig opførsel i kvarteret Doktorparken i Ellidshøj syd for Aalborg. De stak af i en mørkeblå BMW 540 med to forskellige nummerplader. Ifølge vagtchefen i Nordjyllands Politi kørte de over 200 km/t og i motorvejens nødspor for at slippe væk. I Støvring syd for Aalborg påkørte de en patruljevogn i en undvigemanøvre. - De slap væk, fordi vi må prioritere færdselssikkerheden, siger vagtchef Henrik Beck. /ritzau/

Referat:
Nordjyllands Politi opgav at forfølge stjålen bil.